ประกาศมหาวิทยาลัยราชภัฏนครปฐม

เรื่อง หลักเกณฑ์ วิธีการและเงื่อนไขการได้มาซึ่งบุคคลเพื่อเสนอชื่อเป็นผู้แทนข้าราชการพลเรือน

ในสถาบันอุดมศึกษา มหาวิทยาลัยราชภัฏนครปฐม พ.ศ. ๒๕๖๑

.........................................

 โดยที่เป็นการสมควรกำหนดคุณสมบัติ หลักเกณฑ์ วิธีการและเงื่อนไขการได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา มหาวิทยาลัยราชภัฏนครปฐม เพื่อให้เป็นไปตามข้อ ๒๒ แห่งประกาศ ก.พ.อ. เรื่องคุณสมบัติ หลักเกณฑ์ วิธีการและเงื่อนไขการได้มาซึ่งบุคคลเพื่อแต่งตั้งเป็นการรมการข้าราชการพลเรือนในสถาบันอุดมศึกษา พ.ศ. ๒๕๕๘ ประกาศ ณ วันที่ ๓๐ ตุลาคม พ.ศ. ๒๕๕๘ อาศัยอำนาจตามความในมาตรา ๑๘(๒) แห่งพระราชบัญญัติมหาวิทยาลัยราชภัฎ พ.ศ. ๒๕๔๗ และโดยความเห็นชอบของสภามหาวิทยาลัยในคราวประชุมครั้งที่ ....../...... เมื่อวันที่ ...... เดือน.............. พ.ศ. .............. จึงกำหนดหลักเกณฑ์ วิธีการและเงื่อนไขการได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา มหาวิทยาลัยราชภัฏนครปฐม ดังนี้

 ข้อ ๑ ประกาศนี้เรียกว่า “ประกาศมหาวิทยาลัยราชภัฏนครปฐม เรื่อง หลักเกณฑ์ วิธีการและเงื่อนไขการได้มาซึ่งบุคคลเพื่อเสนอชื่อบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา มหาวิทยาลัยราชภัฏนครปฐม พ.ศ. ๒๕๖๑”

 ข้อ ๒ ประกาศนี้ใช้บังคับตั้งแต่วันถัดจากประกาศเป็นต้นไป

 ข้อ ๓ ประกาศอื่นใดที่ประกาศใช้ก่อนหน้านี้ ที่ขัดแย้งกับประกาศฉบับนี้ให้ใช้ประกาศฉบับนี้แทน

 ข้อ ๔ ในประกาศนี้

 “มหาวิทยาลัย” หมายความว่า มหาวิทยาลัยราชภัฏนครปฐม

 “อธิการบดี” หมายความว่า อธิการบดีมหาวิทยาลัยราชภัฏนครปฐม

 “คณะกรรมการ” หมายความว่า คณะกรรมการดำเนินการให้ได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา

 “ข้าราชการพลเรือนในสถาบันอุดมศึกษา” หมายความว่า ข้าราชการพลเรือนในสถาบันอุดมศึกษา สังกัดมหาวิทยาลัยราชภัฏนครปฐม

 ข้อ ๕ หลักเกณฑ์ วิธีการและเงื่อนไขการได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษาของมหาวิทยาลัย มีหลักเกณฑ์ดังต่อไปนี้

 ๕.๑ บุคคลผู้ที่ได้รับการเสนอชื่อให้เป็นผู้แทนข้าราชการพลเรือนในสถาบันอุดมศึกษาต้องมีคุณสมบัติเป็นข้าราชการพลเรือนในสถาบันอุดมศึกษาในสังกัดมหาวิทยาลัยราชภัฏนครปฐม

 ๕.๒ ให้มีคณะกรรมการคณะหนึ่ง ซึ่งอธิการบดีแต่งตั้งจากข้าราชการพลเรือนในสถาบันอุดมศึกษาจำนวนไม่น้อยกว่าสามคน ดำเนินการให้ได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา ในวันเวลาสถานที่ตามที่มหาวิทยาลัยกำหนด

 ๕.๓ ให้คณะกรรมการจัดให้มีการคัดเลือกโดยจัดให้มีการประชุมข้าราชการพลเรือนในสถาบันอุดมศึกษาเพื่อเลือกกันเองโดยวิธีการเสนอชื่อบุคคลและเลือกตั้งโดยตรงอย่างเปิดเผย

 ๕.๕ การนับคะแนนเสียงถือเสียงข้างมาก กรณีคะแนนเสียงอันดับหนึ่งเท่ากันหลายคน ให้อธิการบดีหรือผู้ที่อธิการบดีมอบหมายจับฉลากให้ได้มาซึ่งบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษาเพียงหนึ่งคน

 ข้อ ๖ ให้อธิการบดีประกาศผลการคัดเลือกบุคคลเพื่อเสนอชื่อเป็นผู้แทนข้าราชการพลเรือนในสถาบันอุดมศึกษา และนำเสนอชื่อบุคคลผู้ได้รับการคัดเลือกต่อสำนักงานคณะกรรมการการอุดมศึกษา

 ข้อ ๗ ให้อธิการบดี รักษาการให้เป็นไปตามประกาศนี้ ปัญหาหรือความขัดแย้งใด ๆ ที่เกิดจากการปฏิบัติตามประกาศนี้ให้อธิการบดี หรือผู้ที่อธิการบดีมอบหมายเป็นผู้ชี้ขาด

 ประกาศ ณ วันที .................................................

 (นายประสิทธิ์ ปทุมารักษ์)

นายกสภามหาวิทยาลัยราชภัฏนครปฐม